Պետրո Պանչ

Պետրո Պանչ (իսկական անուն ազգանուն՝ Պյոտր Իոսիֆովիչ Պանչենկո, , ), ուկրաինացի խորհրդային գրող, Ուկրաինայում խորհրդային գրականության հիմնադիրներից մեկը։

Պանչի ստեղծագործությունների հիմնական թեման անհատի ձևավորումն է խորհրդային ռեժիմի պայմաններում («Երկնագույն էշելոններ», 1928 թ., «Ծնունդ», 1932 թ., «Ճանապարհին», 1959 թ., պատմվածքների և վիպակների ժողովածուներ, «Գիշերվա պաշարումը», 1935 թ., վեպ)։ «Փոթորկվեց Ուկրաինան» (1954 թ.) պատմական վեպում Պանչը փորձում է նկարագրել ուկրաինական ժողովրդի ազգային-ազատագրական պատերազմը (1648-1654 թթ.)։ Մանուկների համար գրել է «Թռչելու ենք» (1935 թ.), «Լավ տղաներ» (1959 թ.) պատմվածքների ժողովածուները, «Տարաշչայի գնդի որդին» (1937 թ.) վիպակը։ «Բռնչենու կամրջի վրա» (1965 թ.) ինքնակենսագրական վիպակի համար արժանացել է ՈւՍՍՀ Շևչենկոյի անվան պետական մրցանակի (1966 թ.)։ Պանչի ստեղծագործությունները թարգմանվել են բազմաթիվ լեզուներով։ Պարգևատրվել է Լենինի 2 շքանշանով և 2 այլ շքանշաններով։

Ուկրաինացի գրողներ
Գրական կեղծանուններով հայտնի հեղինակներ
Առաջին համաշխարհային պատերազմին մասնակցած ռուսական ռազմական գործիչներ
ԽՄԿԿ անդամներ
Ուկրաինացի արձակագիրներ
ԽՍՀՄ գրողների միության անդամներ